ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
আসামের তিনসুকিয়ায় বাগজান তৈলশোধনাগারে অগ্নিকাণ্ড
নতুন দিল্লি, ১৪ সেপ্টেম্বর, ২০২০
আসামের বাগজান তৈল শোধনাগারে অগ্নিকাণ্ডের দরুণ উত্তাপ ছড়িয়ে পড়া এবং বিকট শব্দ উৎপন্ন হওয়ার কারণে আশপাশের অঞ্চলে প্রভাব পড়েছে। প্রায় ৩,০০০ ক্ষতিগ্রস্ত পরিবারকে জেলা প্রশাসন কর্তৃপক্ষ পুনর্বাসন শিবিরে সরিয়ে নিয়ে গিয়েছে। অ্যাম্বিয়েন্ট এয়ার কোয়ালিটি  পর্যবেক্ষণ এবং বায়ো রেডিয়েএশনের জন্য টিইআরআই নামে একটি সংস্থাকে নিযুক্ত করা হয়েছে। সিএসআইআর-এর আওতাধীন উত্তর-পূর্বাঞ্চল বিজ্ঞান ও প্রযুক্তি প্রতিষ্ঠানকে ভূ-কম্পন সংক্রান্ত গবেষণার জন্য নিযুক্ত করা হয়েছে। গুয়াহাটি আইআইটি-কে তাপীয় থার্লাল ইমেজিং-এর মাধ্যমে ওই অঞ্চলে তাপের কারণ খতিয়ে দেখার জন্য নিযুক্ত করা হয়েছে। এই ঘটনায় স্থানীয় বাসিন্দাদের কোনো হতাহতের খবর পাওয়া যায় নি। যদিও অয়েল ইন্ডিয়া লিমিটেডের তিন জন কর্মীর এই ঘটনায় মৃত্যু হয়েছে।
জেলা প্রশাসন ক্ষয়ক্ষতির পরিমাণ খতিয়ে দেখার জন্য একটি কমিটি গঠন করেছে। ক্ষতিগ্রস্ত পরিবারগুলির হাতে সাহায্য পৌঁছে দেওয়ার জন্য আইওএল জেলা প্রশাসনের কাছে ক্ষতিপূরণ বাবদ অর্থ জমা করেছে। ৮ই সেপ্টেম্বর পর্যন্ত পাওয়া তথ্য অনুযায়ী দুমদুমা ও তিনসুকিয়া অঞ্চলে ২,৭৫৬টি পরিবারের হাতে ক্ষতিপূরণ পৌঁছে দেওয়া হয়েছে। ক্ষতিগ্রস্ত ৩,৬৪৫টি পরিবারের প্রত্যেককে ৩০,০০০ টাকা করে এককালীন আর্থিক ক্ষতিপূরণ দেওয়ার জন্য আইওএল কর্তৃপক্ষ জেলা প্রশাসনের কাছে ১০,৯৩,৫০,৫০০ টাকা জমা দিয়েছে। এছাড়াও ন্যাশনাল গ্রীণ ট্রাইব্যুনাল অন্তর্বর্তীকালীন ক্ষতিপূরণ প্রদানের নির্দেশ দিয়েছে।
আইওএল সুরক্ষা সচেতনতা, পরিদর্শন ও নিরিক্ষণ, নিরাপদ কার্যপ্রণালী, সুরক্ষা প্রশিক্ষণ, জরুরি অবস্থা মোকাবিলা, মহড়া, কর্মীদের অংশগ্রহণ, পেশাগত স্বাস্থ্য, পর্যবেক্ষণ, ব্যক্তিগত সুরক্ষা সরঞ্জাম, ঠিকা কর্মীদের সুরক্ষা ব্যবস্থাপনা ইত্যাদি নানা ক্ষেত্রে প্রযুক্তিগত উন্নতিসাধন করেছে।
পেট্রোলিয়াম ও প্রাকৃতিক গ্যাস মন্ত্রক এই ঘটনার তদন্তের জন্য তিন সদস্যের একটি কমিটি গঠন করেছে। যে কোনো পাইপলাইনে গ্যাস লিক হওয়ার ঘটনায় আগুন লাগার সম্ভাবনা থেকে যায়। তাই তৎক্ষণাৎ তেল/গ্যাস উত্তোলন কেন্দ্রগুলি বন্ধ করে দিতে হয়। লিক সারানোর পর পুনরায় ওই কেন্দ্রে তেল/গ্যাস উত্তোলনের কাজ স্বাভাবিকভাবেই করা হয়।
পেট্রোলিয়াম ও প্রাকৃতিক গ্যাস মন্ত্রক নিয়মিত তেল ও গ্যাস ক্ষেত্রে বিভিন্ন সুরক্ষা ব্যবস্থাপনা, পর্যবেক্ষণ ও পর্যালোচনা করে থাকে। সময়ে সময়ে সংস্থাগুলিকে সুরক্ষা সুনিশ্চিত করতে উপযুক্ত ব্যবস্থা গ্রহণের নির্দেশও দিয়ে থাকে। ভবিষ্যতে যে কোনো ধরণের দূর্ঘটনা এড়াতে মন্ত্রক স্ট্যান্ডার্ড অপারেটিং প্রসিডিওরস জারিও করেছে।
লোকসভায় আজ এক প্রশ্নের লিখিত উত্তরে এই কথা জানিয়েছেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
(CG/SS/SKD
যুবওক্রীড়াবিষয়কমন্ত্রক
মেজর ধ্যানচাঁদ জাতীয় স্টেডিয়ামে ৬টি বিশ্বমানের স্কোয়াশ কোর্ট হবে, শ্রী কিরেন রিজেজুর উপস্থিতিতে কেন্দ্রীয় বিদেশমন্ত্রীর ভিত্তিপ্রস্তর স্থাপন
নতুন দিল্লী, ১৬ ডিসেম্বর, ২০২০
নতুন দিল্লির মেজর ধ্যানচাঁদ জাতীয় স্টেডিয়ামে আজ কেন্দ্রীয় যুব ও ক্রীড়া বিষয়ক মন্ত্রী শ্রী কিরেন রিজেজুর উপস্থিতিতে ৬ টি স্কোয়াশ কোর্টের ভিত্তিপ্রস্তর স্থাপন করেন বিদেশ মন্ত্রী ডক্টর এস জয়শঙ্কর।
প্রধান অতিথি ডক্টর এস জয়শঙ্কর যিনি নিজেও একজন ক্রীড়া উৎসাহী এবং আগ্রহী স্কোয়াশ খেলোয়াড়, এই প্রকল্পের প্রশংসা করে বলেন, স্কোয়াশ কোর্ট গুলি প্রস্তুত হয়ে যাওয়ার পর তিনি সেখানে স্কোয়াশ খেলতে আগ্রহী। বিদেশ মন্ত্রী বলেন, ভারতে খেলাধুলার অভাবনীয় দক্ষতা রয়েছে। রয়েছে দক্ষ এবং উৎসাহী কোচ। যারা খেলাধুলায় প্রতিভা বিকাশে সময় দেবে। আমাদের এখানে খেলাধুলার গণতন্ত্রীকরণ করতে হবে বলে তিনি মত প্রকাশ করেন।
এই প্রকল্পের জন্য ইতিমধ্যেই ৫.৫২ কোটি টাকা মঞ্জুর করা হয়েছে। ছয় মাসের মধ্যে এই প্রকল্প বাস্তবায়নের কথা রয়েছে।
যুব ও ক্রীড়া বিষয়ক মন্ত্রী শ্রী কিরেন রিজেজু বলেন, এই ধরনের সুবিধা জাতীয় চ্যাম্পিয়ন তৈরীর ক্ষেত্রে সহায়ক হবে। এই স্টেডিয়ামে ৬ টি কোর্টের স্কোয়াশ সুবিধাটি কেবল বিশ্বমানের নয় এটি একটি উৎকর্ষ কেন্দ্র হিসাবে প্রতিষ্ঠিত হতে চলেছে। যেখানে উদীয়মান খেলোয়াড়রা সর্বাধিক সুবিধা পাবেন বলে তিনি জানান।
মন্ত্রী বলেন, স্কোয়াশ এশিয়ান গেমস এবং কমনওয়েলথ গেমসে ভারতের অন্যতম সফল খেলা। এই খেলায় সৌরভ ঘোষাল, দীপিকা পাল্লিকাল বা জোস্না চিনাপ্পারা দেশের হয়ে জয়লাভ করেছে।
আজকের এই অনুষ্ঠানে অন্যদের মধ্যে উপস্থিত ছিলেন স্পোর্টস অথরিটি অফ ইন্ডিয়ার মহানির্দেশক শ্রী সন্দীপ প্রধান, স্কোয়াশ রাকেটস ফেডারেশন অফ ইন্ডিয়ার মহাসচিব সাইরাস পঞ্চা প্রমূখ।
রাষ্ট্রপতিরসচিবালয়
তেসরা ও চৌঠা নভেম্বর ভারতের রাষ্ট্রপতি উত্তরাখণ্ড সফর করবেন
নয়াদিল্লি, ২ নভেম্বর, ২০১৮
ভারতের রাষ্ট্রপতি শ্রী রামনাথ কোবিন্দ আগামী তেসরা ও চৌঠা নভেম্বর উত্তরাখণ্ড সফর করবেন। তেসরা নভেম্বর, শনিবার রাষ্ট্রপতি উত্তরাখণ্ড সরকারের উচ্চশিক্ষা দপ্তর এবং পতঞ্জলি বিশ্ববিদ্যালয়ের উদ্যোগে হরিদ্বারে আয়োজিত প্রথম ‘জ্ঞান কুম্ভে’র উদ্বোধন করবেন। ঐদিনই রাষ্ট্রপতি ঋষিকেশে এইম্স-এর প্রথম সমাবর্তন উৎসব ভাষণ দেবেন। চৌঠা নভেম্বর রাষ্ট্রপতি নতুন দিল্লী ফিরে আসবেন।
CG/PB/DM/…
(Visitor Counter : 70
প্রধানমন্ত্রীরদপ্তর
ভাগলপুরে বিস্ফোরণে প্রাণহানির ঘটনায় দুঃখ প্রকাশ করেছেন প্রধানমন্ত্রী
নয়াদিল্লি, ০৪ মার্চ, ২০২২
প্রধানমন্ত্রী শ্রী নরেন্দ্র মোদী ভাগলপুরে বিস্ফোরণে প্রাণহানির ঘটনায় দুঃখ প্রকাশ করেছেন। এই ঘটনার সঙ্গে সম্পর্কিত বিষয় নিয়ে মুখ্যমন্ত্রী নীতিশ কুমারের সঙ্গে কথা বলেছেন প্রধানমন্ত্রী। তিনি জানিয়েছেন, প্রশাসন ত্রাণ ও উদ্ধার কাজ চালাচ্ছে। ক্ষতিগ্রস্তদের সম্ভাব্য সবরকম সহায়তা দেওয়া হচ্ছে।
এক ট্যুইটে প্রধানমন্ত্রী জানান, “বিহারের ভাগলপুরের বিস্ফোরণে প্রাণহানির ঘটনা খুবই বেদনাদায়ক। আহতদের দ্রুত আরোগ্য কামনা করছি। এই ঘটনার সঙ্গে সম্পর্কিত পরিস্থিতি নিয়ে মুখ্যমন্ত্রী@নীতিশকুমারজীর সঙ্গে কথা হয়েছে। প্রশাসন তৎপরতার সঙ্গে ত্রাণ ও উদ্ধার কাজ চালাচ্ছে। ক্ষতিগ্রস্তদের সম্ভাব্য সবরকম সহায়তা দেওয়া হচ্ছে”।
CG/SS/SB
(
প্রধানমন্ত্রীরদপ্তর
পাপুয়া নিউ গিনি-র সর্বোচ্চ অসামরিক সম্মান দেওয়া হল প্রধানমন্ত্রীকে
নয়াদিল্লি, ২২ মে, ২০২৩
সরকারি বাসভবনে এক বিশেষ অনুষ্ঠানে পাপুয়া নিউ গিনি-র গভর্নর জেনারেল স্যর বব ডাডে প্রধানমন্ত্রী শ্রী নরেন্দ্র মোদীকে ‘গ্র্যান্ড কম্প্যানিয়ন অফ দ্য অর্ডার অফ লোগোহু’ প্রদান করেন। এটি সে দেশের সর্বোচ্চ অসামরিক সম্মান এবং এই সম্মান প্রাপকদের ‘চিফ’ হিসেবে আখ্যায়িত করা হয়।
(PG/AB/DM/
কেন্দ্রীয়মন্ত্রিসভা
উচ্চ ক্ষমতা সম্পন্ন সৌর ফটো ভোল্টিক মডিউল উৎপাদনের জাতীয় কর্মসূচীর উৎপাদন ভিত্তিক উৎসাহদান প্রকল্পকে কেন্দ্রীয় মন্ত্রিসভার অনুমোদন
নয়াদিল্লী, ৭ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে উচ্চ ক্ষমতা সম্পন্ন সৌর ফটো ভোল্টিক মডিউল উৎপাদনের জাতীয় কর্মসূচীর উৎপাদন ভিত্তিক উৎসাহদান প্রকল্পটিকে অনুমোদন দেওয়া হয়েছে। নতুন ও পুনর্নবীকরণযোগ্য জ্বালানী মন্ত্রকের এই প্রস্তাবের মূল উদ্দেশ্য হল দেশে গিগাওয়াট পরিমাণে সৌরশক্তি উৎপাদনের জন্য উচ্চ ক্ষমতা সম্পন্ন ফটো ভোল্টিক মডিউল তৈরি করা। এর জন্য মন্ত্রকের ৪ হাজার ৫০০ কোটি টাকার এই প্রস্তাবটি কেন্দ্রীয় মন্ত্রিসভার বৈঠকে অনুমোদিত হয়েছে।
বর্তমানে দেশে সৌরশক্তি উৎপাদনে যে ফটো ভোল্টিক সেলগুলি ব্যবহার করা হয় সেগুলি বিদেশ থেকে আনা হয়। দেশে এগুলির উৎপাদন কমই হয়। উচ্চ ক্ষমতা সম্পন্ন সৌর ফটো ভোল্টিক মডিউল উৎপাদনের জাতীয় কর্মসূচীর এই উদ্যোগের ফলে বিদ্যুতের মতো কৌশলগত ক্ষেত্রে আমদানি নির্ভরশীলতা কমবে। এটি আত্মনির্ভর ভারত অভিযানকেও সাহায্য করবে।
একটি স্বচ্ছ প্রতিযোগিতামূলক নিলাম প্রক্রিয়ায় সৌর ফটো ভোল্টিক মডিউল উৎপাদকদের বাছাই করা হবে। উৎপাদন ভিত্তিক উৎসাহ প্রকল্প ৫ বছর ধরে কার্যকর থাকবে। সৌর ফটো ভোল্টিক উৎপাদনকারী সংস্থাগুলি কাজ শুরু করার পর এগুলি কতটা বিক্রি হচ্ছে তার ওপর এই উৎসাহ ভিত্তিক প্রকল্পে অর্থ দেওয়া হবে। সৌর ফটো ভোল্টিক মডিউলের দক্ষতা বেশি হলে এবং এগুলি উৎপাদনের কাঁচামাল দেশীয় বাজার থেকে সংগ্রহ করা হলে সংশ্লিষ্ট সংস্থাগুলিকে পুরস্কৃত করা হবে। এইভাবে সৌর ফটো ভোল্টিক মডিউলের দক্ষতা বাড়াতে সংশ্লিষ্ট সংস্থাগুলি উৎসাহি হবে।
এই প্রকল্পের ফলে যে সুবিধাগুলি পাওয়া যাবে :
১) সুসংহত সৌর ফটো ভোল্টিক উৎপাদক সংস্থার ক্ষমতা ১০ হাজার মেগাওয়াট বৃদ্ধি পাবে।
২) ফটো ভোল্টিক উৎপাদক প্রকল্পে ১৭ হাজার ২০০ কোটি টাকার প্রত্যক্ষ বিনিয়োগ হবে।
৩) ৫ বছর ধরে ১৭ হাজার ৫০০ কোটি টাকার পণ্যের চাহিদা তৈরি হবে।
৪) এই প্রকল্পে ৩০ হাজার প্রত্যক্ষ এবং ১ লক্ষ ২০ হাজার অপ্রত্যক্ষ কর্মসংস্থান হবে।
৫) প্রতি বছর ১৭ হাজার ৫০০ কোটি টাকা বিদেশী মুদ্রার সাশ্রয় হবে।
৬) সৌর ফটো ভোল্টিক মডিউলের দক্ষতা বাড়াতে গবেষণা ও উন্নয়নে উৎসাহ দেখা দেবে।
CG/CB/NS
(
প্রধানমন্ত্রীরদপ্তর
যাবনবাহন স্ক্র্যাপেজ নীতি চালু করায় ভারত উন্নয়ন যাত্রার এক গুরুত্বপূর্ণ মাইলফলক লাভ করেছে : প্রধানমন্ত্রী
নতুন দিল্লি, ১৩ আগস্ট, ২০২১
প্রধানমন্ত্রী শ্রী নরেন্দ্র মোদী বলেছেন, যাবনবাহন স্ক্র্যাপেজ নীতি চালু করায় ভারত উন্নয়ন যাত্রার এক গুরুত্বপূর্ণ মাইলফলক লাভ করেছে।
একাধিক ট্যুইট বার্তায় প্রধানমন্ত্রী জানিয়েছেন;
“যানবাহন স্ক্র্যাপেজ নীতি চালু করায় আজ ভারত উন্নয়ন যাত্রা এক উল্লেখযোগ্য মাইলফলক লাভ করেছে। যানবাহন স্ক্র্যাপিং পরিকাঠামো তৈরির জন্য গুজরাটে বিনিয়োগকারীদের সম্মেলন সম্ভাবনার এক নতুন পরিসর খুলে দেবে। আমি আমাদের তরুণ এবং স্টার্টআপ-দের এই কর্মসূচিতে যোগদানের জন্য অনুরোধ করছি।
যানবাহনের স্ক্র্যাপিং অনুপযুক্ত ও দূষণকারী যানবাহনকে ধীরে ধীরে পরিবেশের ক্ষতি না করেই তা অপসারণে সহায়তা করবে। পরিবেশের প্রতি আমাদের দায়িত্ব পালনের সময় সকল পক্ষের জন্য একটি কার্যকর ও # সার্কুলারঅর্থনীতি এবং মূল্য সংযোজন তৈরি করা আমাদের লক্ষ্য।”
CG/SS/SKD/
(
নীতিআয়োগ
নীতি আয়োগের পক্ষ থেকে ভিন্নভাবে সক্ষম ব্যক্তিদের জন্য সহায়ক সাজসরঞ্জাম নির্মাতা সংস্থাগুলির কাছে বিভিন্ন চ্যালেঞ্জ ও সুযোগ-সুবিধা নিয়ে আলোচনা
নয়াদিল্লি, ২২ নভেম্বর, ২০১৯
নীতি আয়োগের পক্ষ থেকে আজ এখানে ভিন্নভাবে সক্ষম ব্যক্তিদের জন্য সহায়ক সাজসরঞ্জাম নির্মাতা সংস্থাগুলির কাছে প্রযুক্তিগত উদ্ভাবনের প্রেক্ষিতে নতুন নতুন সুযোগ-সুবিধা ও চ্যালেঞ্জ-সহ এবং উপযুক্ত নীতি প্রণয়ন নিয়ে আলোচনা হয়। এ ধরনের শিল্প সংস্থাগুলির জন্য নিয়ন্ত্রণমূলক ব্যবস্থা প্রণয়ন এবং উৎপাদন ক্ষেত্রে দক্ষতা বৃদ্ধি, লগ্নিতে বেসরকারি ক্ষেত্রকে উৎসাহদান, সরকারি ও বেসরকারি শিল্প সংস্থাগুলিকে সামিল করে এক মজবুত নীতি প্রণয়ন এবং আইআইটি-র মতো গবেষণা প্রতিষ্ঠানগুলিকে উদ্ভাবনের কাজে যুক্ত করার মতো একাধিক বিষয় আলোচনা হয়েছে। সম্পূর্ণ দেশীয় প্রযুক্তিতে গবেষণা ও উন্নয়ন ব্যবস্থাকে আরও মজবুত করতে এ ধরনের শিল্প সংস্থাগুলির ভূমিকা নিয়েও বৈঠকে আলোচনা হয়।
নীতি আয়োগের এই বৈঠকে বিশ্ব স্বাস্থ্য সংস্থা , বিশ্বব্যাঙ্ক, ভারতীয় শিল্প মহাসঙ্ঘ , বণিকসভা অ্যাসোচেম, বিশেষভাবে সক্ষম ব্যক্তিদের সহায়ক সাজসরঞ্জাম নির্মাতা সংস্থা অ্যালেমকো, মাইক্রোসফ্ট এবং আইআইটি-গুলির প্রতিনিধিরা উপস্থিত ছিলেন।
SSS/BD/DM
(Visitor Counter : 38
যুবওক্রীড়াবিষয়কমন্ত্রক
আসন্ন একাধিক প্রতিযোগিতায় অংশগ্রহণে প্রস্তুতি ও প্রশিক্ষণের জন্য সাঁতারু সজন প্রকাশ, শ্রীহরি নটরাজ, মান্না প্যাটেল এবং কেনিশা গুপ্তাকে আর্থিক সাহায্য ক্রীড়া মন্ত্রকের
নয়াদিল্লি, ২৩ মার্চ, ২০২২
কেন্দ্রীয় ক্রীড়া মন্ত্রকের টার্গেট অলিম্পিক পোডিয়াম স্কিম  এবং অ্যানুয়াল ক্যালেন্ডার ফর ট্রেনিং অ্যান্ড কম্পিটিশন  কর্মসূচির মাধ্যমে এ বছর বিভিন্ন ক্রীড়া প্রতিযোগিতায় অংশগ্রহণে ভারতীয় সাঁতারুদের জন্য আর্থিক সহায়তার প্রস্তাব মঞ্জুর করা হয়েছে। মিশন অলিম্পিক সেল  – এর কাছ থেকে অনুমোদন পাওয়ার পর সাঁতারু সজন প্রকাশ, শ্রীহরি নটরাজ, মান্না প্যাটেল এবং কেনিশা গুপ্তাকে আর্থিক সহায়তা দেওয়া হয়েছে। এই চার সাঁতারুর দু’জন  টপস্ ডেভেলপমেন্ট গ্রুপের অন্তর্গত। তবে, এরা প্রত্যেকেই টপস্ কোর গ্রুপের অংশ। টোকিও অলিম্পিকস্ – এ অংশগ্রহণকারী সজন প্রকাশকে স্যুইমিং পুল ব্যবহার এবং বিমান ভাড়া মেটানোর পাশাপাশি, একাধিক প্রতিযোগিতায় অংশগ্রহণের জন্য প্রশিক্ষণ বাবাদ খরচ মেটাতে ১৫ লক্ষ ১০ হাজার টাকা দেওয়া হয়েছে। আগামী মাসে সজন ডেনমার্কে ডেনিশ ওপেনে অংশগ্রহণ করতে চলেছেন। আগামী মে মাসেও তিনি মোনাকো, বার্সেলোনা ও ক্যানেট মিটে অংশ নেবেন। দুবাইয়ে নিবিড় অনুশীলনে মগ্ন সজন স্পোর্টস অথরিটি অফ ইন্ডিয়াকে জানিয়েছেন, আমরা গুরুত্বপূর্ণ দুটি প্রতিযোগিতায় সাফল্যের লক্ষ্যে অগ্রসর হচ্ছি। কমনওয়েলথ গেমস্ এবং এশিয়ান গেমস্ – এর আগে আমাদের কয়েকটি যোগ্যতা যাচাই পর্বে প্রতিযোগিতা রয়েছে। সেদিক থেকে আসন্ন প্রতিযোগিতাগুলি এশিয়ান গেমস্ ও কমনওয়েলথ গেমস্ – এ ভালো ফলের প্রস্তুতিতে গুরুত্বপূর্ণ ভূমিকা নেবে।
টোকিও অলিম্পিকস্ – এ অংশগ্রহণকারী শ্রীহরি নটরাজের জন্য ২২ লক্ষ ২ হাজার টাকা আর্থিক সহায়তা মঞ্জুর করা হয়েছে। দেশেই প্রশিক্ষণ শিবির এবং বিভিন্ন প্রতিযোগিতায় অংশগ্রহণে প্রস্তুতির লক্ষ্যে এই অর্থ খরচ করা হবে। তাঁর ব্যক্তিগত প্রশিক্ষক ও ফিজিওথেরাপিস্টের খরচও ঐ আর্থিক সহায়তা থেকে মেটানো হবে। নটরাজ আগামী ৩১শে মার্চ থেকে শুরু হতে চলা ফ্রেঞ্চ ওপেন স্যুইমিং চ্যাম্পিয়নশিপে এবং ১৮-২৩শে মে মেরে নস্ট্রাম স্যুইমিং প্রতিযোগিতায় অংশ নেবেন।
অন্যদিকে, টোকিও অলিম্পিকস্ – এ অংশগ্রহণকারী দুই সাঁতারু মান্না প্যাটেল ও কেনিশা গুপ্তার জন্য ৩ লক্ষ ৮৯ হাজার টাকা করে আর্থিক সহায়তা মঞ্জুর করা হয়েছে। এরা দু’জনেই ফ্রেঞ্চ ওপেন স্যুইমিং চ্যাম্পিয়নশিপে অংশগ্রহণ করবেন। জুন মাসে বুদাপেস্টে আয়োজিত হতে চলা বিশ্ব সন্তরণ চ্যাম্পিয়নশিপে অংশগ্রহণে যোগ্যতা অর্জনের সুযোগ রয়েছে ফ্রেঞ্চ ওপেন স্যুইমিং চ্যাম্পিয়নশিপ থেকে।
CG/BD/SB
(Visitor Counter : 83
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭৯ কোটি ৭৪ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটি ৩৪ লক্ষেরও বেশি টিকার ডোজ রয়েছে এবং আরও ৩৩ লক্ষ সরবরাহ করা হবে
নয়াদিল্লি, ২১ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭৯ কোটি ৭৪ লক্ষ ২৬ হাজার ৩৩৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৩৪ লক্ষ ৫৪ হাজার ৬৪০টি ডোজ হাতে রয়েছে। এছাড়াও, আরও ৩৩ লক্ষ টিকার ডোজ শীঘ্রই সরবরাহ করা হবে।
CG/BD/SB
(Visitor Counter : 116
প্রতিরক্ষামন্ত্রক
ভারতীয় নৌবাহিনীর বার্ষিক সংস্কার এবং পরিকাঠামো ও দেশীয়করণ সম্মেলন ২০২২
নতুন দিল্লি, ০৩ এপ্রিল, ২০২২
ভাইস অ্যাডমিরাল, দক্ষিণ নৌ কমান্ডের কমান্ডিং-ইন-চিফ অতিবিশিষ্ট সেবা মেডেল বিজেতা এম এন হাম্পিহোলি ভারতীয় নৌবাহিনীর বার্ষিক সংস্কার এবং পরিকাঠামো ও দেশীয়করণ সম্মেলনের সূচনা করেছেন। দক্ষিণ নৌ কমান্ডের সদর দপ্তর কোচিতে ৩১শে মার্চ, এই অনুষ্ঠানের আয়োজন করা হয়। এতে পৌরোহিত্য করেন ভাইস অ্যাডমিরাল, অতিবিশিষ্ট সেবা মেডেল ও বিশিষ্ট সেবা মেডেল বিজেতা সন্দীপ নৈথানি। অনুষ্ঠানে নৌবাহিনীর সদর দপ্তরগুলির প্রতিনিধিরা এবং সব কমান্ড, বন্দর ও সংস্থার প্রতিনিধিরা যোগ দেন। সরকারের আত্মনির্ভর ভারতের প্রয়াসের সঙ্গে সংগতি রেখে এবারের সম্মেলনে ‘ভারতীয়করণ’ শীর্ষক একটি সেশনের আয়োজন করা হয়। ভাইস অ্যাডমিরাল নৈথানি তাঁর বক্তব্যে প্রতিরক্ষা ক্ষেত্রে সরকারি, বেসরকারি সম্পর্ক আরও নিবিড় করার কথা বলেন। সংস্কার প্রক্রিয়া, জাহাজগুলিকে যে কোনো চ্যালেঞ্জের মোকাবিলায় প্রস্তুত রাখতে রক্ষণাবেক্ষণ নীতির রূপান্তর, নৌবাহিনীর চাহিদার সঙ্গে সামঞ্জস্য রেখে পরিকাঠামোর আধুনিকীকরণ প্রভৃতি বিষয় নিয়ে সম্মেলনে আলোচনা হয়।
CG/SD/SKD/
(Visitor Counter : 104
ইস্পাতমন্ত্রক
ইস্পাত কারখানাগুলি দৈনিক নিয়মিতভাবে ৪ হাজার মেট্রিক টনের বেশি চিকিৎসার জন্য ব্যবহৃত তরল অক্সিজেন সরবরাহ করছে – গতকাল সরবরাহের পরিমাণ ছিল ৪ হাজার ৪৩৫ মেট্রিক টন
কোভিড কেয়ার সেন্টারগুলিতে পেট্রোলিয়াম ও ইস্পাত ক্ষেত্রের সংস্থাগুলি ১২ হাজার অক্সিজেন শয্যার বন্দোবস্ত করেছে
নয়াদিল্লি, ১৮ মে, ২০২১
সরকারি ও বেসরকারি ইস্পাত কারখানাগুলি নিয়মিতভাবে জীবনদায়ী চিকিৎসার জন্য ব্যবহৃত তরল অক্সিজেন সরবরাহ করে আসছে। ইস্পাত মন্ত্রী শ্রী ধর্মেন্দ্র প্রধানের সুদক্ষ নেতৃত্বে কোভিড-১৯ মহামারীর বিরুদ্ধে লড়াইয়ে ইস্পাত সংস্থাগুলি একগুচ্ছ ব্যবস্থা নিয়েছে। সাধারণ মানুষের স্বার্থে এই উদ্যোগ।
পেট্রোলিয়াম ক্ষেত্রের পাশাপাশি, ইস্পাত সংস্থাগুলি দেশের তরল অক্সিজেনের চাহিদা মেটাতে বড় ভূমিকা পালন করছে। দৈনিক ইস্পাত ও পেট্রোলিয়াম ক্ষেত্রের তরল অক্সিজেন যোগানের পরিমাণ প্রায় ১০ হাজার মেট্রিক টন। ইস্পাত সংস্থাগুলি তরল অক্সিজেনের যোগান গত পয়লা এপ্রিলে দৈনিক ৫৩৮ মেট্রিক টন থেকে বাড়িয়ে বর্তমানে প্রায় ৪ হাজার মেট্রিক টন করেছে। গতকাল ইস্পাত সংস্থাগুলি চিকিৎসার জন্য ব্যবহৃত ৪ হাজার ৪৩৫ মেট্রিক টন তরল অক্সিজেন সরবরাহ করেছে। এর মধ্যে রাষ্ট্রায়ত্ত সেল ১ হাজার ৪৮৫ মেট্রিক টন, রাষ্ট্রায়ত্ত আরআইএনএল ১৫৮ মেট্রিক টন, টাটা সংস্থা ১ হাজার ১৫৪ মেট্রিক টন এবং জেএসডব্লিউ সংস্থা ১ হাজার ১৬২ মেট্রিক টন তরল অক্সিজেন যোগান দিয়েছে। এই সংস্থাগুলি বাষ্পীভূত অক্সিজেনের ব্যবহার কমিয়ে চিকিৎসার জন্য ব্যবহৃত তরল অক্সিজেনের উৎপাদন পরিমাণ বৃদ্ধি করেছে।
পেট্রোলিয়াম ক্ষেত্রের সংস্থাগুলি দৈনিক প্রায় ১ হাজার ১৫০ মেট্রিক টন তরল অক্সিজেন সরবরাহ করেছে। রিলায়েন্স ইন্ডাস্ট্রির জামনগর শোধনাগার, ইন্ডিয়াল অয়েল সংস্থার পানীপথ শোধনাগার এবং ভারত পেট্রোলিয়াম সংস্থার কোচি ও বীণা শোধনাগার থেকে তরল অক্সিজেন সরবরাহ করা হয়েছে।
ইস্পাত সংস্থা ও তৈল শোধনাগারগুলি সাধারণ মানুষের জীবন রক্ষায় এবং স্বাস্থ্য ক্ষেত্রে আপৎকালীন পরিস্থিতি মোকাবিলায় সম্ভাব্য করণীয় সবকিছুই করছে। আপাৎকালীন ও ক্রিটিকাল বা সঙ্কটগ্রস্ত স্বাস্থ্য পরিচর্যা পরিকাঠামোর মানোন্নয়নে পেট্রোলিয়াম ও ইস্পাত ক্ষেত্রের সংস্থাগুলি যুদ্ধকালীন-ভিত্তিতে সারা দেশে কোভিড কেয়ার সেন্টারগুলিতে ১২ হাজার অক্সিজেন বেডের বন্দোবস্ত করেছে। এছাড়াও, ইস্পাত ক্ষেত্রের সংস্থাগুলি আরও ৮ হাজার ৫০০টি এ ধরনের শয্যার পরিকল্পনা করেছে।
কোভিড-১৯ মহামারীর দ্বিতীয় ঢেউ-এর সময় দেশে অক্সিজেন ঘাটতি মোকাবিলায় রাষ্ট্রায়ত্ত ও এমজিসি সংস্থাকে ১ লক্ষ অক্সিজেন কনসেন্ট্রেটর সংগ্রহের দায়িত্ব দেওয়া হয়েছে। চলতি সপ্তাহ থেকেই অক্সিজেন কনসেন্ট্রেটরগুলির সরবরাহ শুরু হবে বলে মনে করা হচ্ছে। আগামী মাসের শেষ নাগাদ কনসেন্ট্রেটর সরবরাহের সমগ্র প্রক্রিয়া সম্পূর্ণ হবে। এছাড়াও, দেশে কনসেন্ট্রেটর উৎপাদন যোগান ক্ষমতা বাড়াতে বিভিন্ন দেশীয় সংস্থা ৪০ হাজার কনসেন্ট্রেটর তৈরির বরাত দেওয়া হয়েছে।
রাষ্ট্রায়ত্ত তেল ও গ্যাস সংস্থাগুলি অক্সিজেন সিলিন্ডারের ব্যাপক চাহিদা মেটাতে উচ্চ ক্ষমতাসম্পন্ন অক্সিজেন কমপ্রেসর সংগ্রহ করছে। এমনকি, তরল অক্সিজেন আমদানির কথা এ ধরনের অক্সিজেন পরিবহণে রাষ্ট্রায়ত্ত সংস্থাগুলি ট্যাঙ্কারের বন্দোবস্ত করছে। চিকিৎসার জন্য ব্যবহৃত তরল অক্সিজেনের যোগান বাড়াতে ও সুষ্ঠু বন্টনের লক্ষ্যে পেট্রোলিয়াম ও প্রাকৃতিক গ্যাস মন্ত্রকের রাষ্ট্রায়ত্ত সংস্থাগুলি দেশের বিভিন্ন হাসপাতালে ১০০টিরও বেশি পিএসএ অক্সিজেন জেনারেশন প্ল্যান্ট গড়ে তুলছে।
CG/BD/SB
(Visitor Counter : 92
কেন্দ্রীয়মন্ত্রিসভা
ভারত ও ব্রুনেই দারএসসালাম মধ্যে উপগ্রহ ও মহাকাশ উৎক্ষেপণ যানের জন্য টেলিমিটারি ট্যাকিং এবং টেলিকমান্ড স্টেশন চালু করার পাশাপাশি মহাকাশ গবেষণা, বিজ্ঞান ও তার প্রয়োগ সংক্রান্ত ক্ষেত্রে সহযোগিতা গড়ে তোলার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১২ সেপ্টেম্বর, ২০১৮
ভারত ও ব্রুনেই দারএসসালাম মধ্যে উপগ্রহ ও মহাকাশ উৎক্ষেপণ যানের জন্য টেলিমিটারি ট্যাকিং এবং টেলিকমান্ড স্টেশন চালু করার পাশাপাশি মহাকাশ গবেষণা, বিজ্ঞান ও তার প্রয়োগ সংক্রান্ত ক্ষেত্রে সহযোগিতা গড়ে তোলার লক্ষ্যে স্বাক্ষরিত সমঝোতাপত্রটি সম্পর্কে কেন্দ্রীয় মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়ে অবহিত করা হয়। উল্লেখ করা যেতে পারে, নতুন দিল্লিতে গত ১৯ জুলাই এই মউ স্বাক্ষরিত হয়।
এই মউ স্বাক্ষরের ফলে ভারতের মহাকাশ উৎক্ষেপণ যান এবং উপগ্রহ প্রেরণ অভিযানগুলিকে সার্থক করে তুলতে উৎক্ষেপণ কেন্দ্রগুলির সুষ্ঠু পরিচালনা, রক্ষণাবেক্ষণ ও তার উন্নয়ন অব্যাহত রাখা সম্ভব হবে। সেই সঙ্গে, মহাকাশ প্রযুক্তির প্রয়োগের ক্ষেত্রে সেদেশের আধিকারিক ও পড়ুয়াদের প্রশিক্ষণদানের মাধ্যমে মহাকাশ সংক্রান্ত কাজকর্মে ভারত তার বিশেষজ্ঞ ও অভিজ্ঞতা বিনিময় করতে পারবে। এই মউ স্বাক্ষরের ফলে সামগ্রিকভাবে দেশের সমগ্র অঞ্চল ও সব শ্রেণীর মানুষ উপকৃত হবেন। এমনকি, উৎক্ষেপণ কেন্দ্রগুলির পরিচালনায় নতুন গবেষণার সম্ভাবনা তথা মহাকাশ প্রযুক্তির প্রয়োগে প্রশিক্ষণদানের ক্ষেত্রে এই সমঝোতাপত্রটি সহায়ক হবে।
CG/BD/SB…
(Visitor Counter : 49
প্রধানমন্ত্রীরদপ্তর
প্রধানমন্ত্রীর সঙ্গে সৌদি-আরবের পরিবেশ, জল ও কৃষি মন্ত্রীর সাক্ষাৎ
নয়াদিল্লি, ২৯ অক্টোবর, ২০১৯
প্রধানমন্ত্রী শ্রী নরেন্দ্র মোদী মঙ্গলবার রিয়াধে সৌদি-আরবের পরিবেশ, জল ও কৃষি মন্ত্রী আব্দুলরহমান আল- ফাদলির সঙ্গে সাক্ষাৎ করেন। প্রধানমন্ত্রী বলেছেন, পরিবেশ, জল ও কৃষিক্ষেত্রে দুই দেশের মধ্যে সহযোগিতা গড়ে ওঠার ব্যাপক সম্ভাবনা রয়েছে। তিনি আরও বলেন, পরিবেশের সংরক্ষণ ও সুরক্ষায় তথা জলসম্পদের সুদক্ষ ব্যবহারে দুই দেশ একযোগে কাজ করতে অঙ্গিকারবদ্ধ।
CG/BD/NS
(Visitor Counter : 65
উপ-রাষ্ট্রপতিরসচিবালয়
কোভিড-১৯ নিয়ে ভুল তথ্য ছড়ানো অবিলম্বে বন্ধ করতে হবেঃ উপরাষ্ট্রপতি
কুসংস্কার ও গুজব নোভেল করোনা ভাইরাস ঠেকানোর লড়াইকে দুর্বল করে দিচ্ছে যা কখনই হতে দেওয়া যাবেনাঃ উপরাষ্ট্রপতি
সব সম্প্রদায়কে বুঝতে হবে সামাজিক দূরত্ব বজায় রাখার নিয়মকে কখনোই হালকা ভাবে নেওয়া যাবেনাঃ উপরাষ্ট্রপতি
কোন সম্প্রদায় সম্পর্কে একটা সাধারণ ধারনা তৈরি করা অনুচিত বলে জানালেন উপরাষ্ট্রপতি
চিকিৎসক সমেত যারা সামনের থেকে লড়ছেন তাদের সুরক্ষা সবচেয় জরুরিঃ উপরাষ্ট্রপতি
নয়াদিল্লি, ০৬ এপ্রিল, ২০২০
কুসংস্কার ও গুজব নোভেল করোনা ভাইরাস ঠেকানোর লড়াইকে দুর্বল করে দিচ্ছে এবং তা কখনই হতে দেওয়া যাবেনা বলে মন্তব্য করেছেন দেশের উপরাষ্ট্রপতি শ্রী এম ভেঙ্কাইয়া নাইডু। বিভিন্ন মাধ্যমে বিশেষ করে সামাজিক মাধ্যমে যে ভাবে ভুল তথ্য ছড়ানো হচ্ছে তাকে ভাইরাস বলে আখ্যা দিয়ে তা তিনি অবিলম্বে বন্ধ করতে বলেছেন।
ফেসবুকে এক বার্তায় শ্রী নাইডু বলেছেন গুজব ও ভুল তথ্য রোখার জন্য সঠিক তথ্য পৌঁছে দেওয়াটা অত্যন্ত জরুরী। তিনি বলেছেন সমস্যার গভীরতা সম্পর্কে আমাদের সঠিক উপলব্ধি না থাকলে ভাইরাসের বিরুদ্ধে এই লড়াই জেতা যাবেনা।
সতর্কতা মূলক ব্যবস্থা হিসাবে সামাজিক দূরত্ব বজায় রাখার যে নির্দেশিকা জারি করা হয়েছে কয়েকটি রাজ্যে তা লঙ্ঘন করার কয়েকটি ঘটনা এবং নয়া দিল্লির সাম্প্রতিক জন সমাগমের বিষয়টির উল্লেখ করে উপরাষ্ট্রপতি নির্দেশিকার আরও প্রচার ও তার কড়া প্রয়োগের উপর জোর দেন।
শ্রী নাইডু বলেছেন সব সম্প্রদায়কে বুঝতে হবে সামাজিক দূরত্ব বজায় রাখার নিয়মকে হালকা ভাবে নেওয়া যাবেনা এবং বর্তমান চ্যালেঞ্জ প্রতিহত না করা পর্যন্ত কোন বড় জমায়েত করা যাবেনা। নির্দেশিকা অমান্য করার এরকম ভয়ানক দুর্ভাগ্যজনক ঘটনা আর ঘটবেনা বলেই তাঁর আশা।
কোন সম্প্রদায় সম্পর্কে একটা সাধারণ ধারনা তৈরি করাটা একেবারেই অনুচিত বলে মন্তব্য করে শ্রী নাইডু বলেন কোন পক্ষপাত মূলক দৃষ্টিভঙ্গি থেকে কোন কিছু দেখা ঠিক নয়।
বিভিন্ন রাজ্য সরকার, নাগরিক সমাজ এবং বেসরকারি ক্ষেত্র এই সময় ঝাঁপিয়ে পড়ায় দরিদ্র ও পরিযায়ী শ্রমিকদের দুর্দশা লাঘব করা গেছে। কৃষকদের সমস্যা মোকাবিলায় রাজ্য সরকার গুলি ব্যবস্থা নিচ্ছে বলেও তিনি জানান।
সামনের দিনগুলি আরও কঠিন জানিয়ে শ্রী নাইডু বলেছেন সকলে মিলে এই লড়াই চালাতে হবে।
চিকিৎসক সমেত যারা সামনের থেকে লড়ছেন তাদের সুরক্ষা সবচেয় জরুরি বলেও উপরাষ্ট্রপতি মন্তব্য করেছেন।
(CG/SDG
তথ্যওসম্প্রচারমন্ত্রক
শ্রী প্রকাশ জাওড়েকর ওটিটি প্ল্যাটফর্মের প্রতিনিধিদের সঙ্গে সাক্ষাৎ করেছেন
নতুন দিল্লি, ৪ মার্চ, ২০২১
কেন্দ্রীয় তথ্য ও সম্প্রচারমন্ত্রী শ্রী প্রকাশ জাওড়েকর আজ আলট বালাজি, হটস্টার, অ্যামাজন প্রাইম, নেটফ্লিক্স, জিও, জি ৫, ভায়াকম ১৮, শিমারো, এমএক্সপ্লেয়ার সহ বিভিন্ন ওভার দা টপ  প্ল্যাটফর্মের প্রতিনিধিদের সঙ্গে মতবিনিময় করেছেন।
মন্ত্রী উল্লেখ করেন যে সরকার অতীতে ওটিটি প্রতিনিধিদের সঙ্গে দফায় দফায় বৈঠক করেছে এবং স্ব-নিয়ন্ত্রণের প্রয়োজনীয়তার উপর জোর দিয়েছে।
শ্রী জাওড়েকর বলেন চলচ্চিত্র ও টেলিভিশন শিল্প ক্ষেত্রের সঙ্গে যুক্ত বিভিন্ন প্রতিনিধিদের সঙ্গে তিনি একাধিক বার বৈঠক করেছেন। এই দুই ক্ষেত্রের জন্য নিয়ম নীতি থাকলেও ওটিটি শিল্পের জন্য এতো দিন নির্দিষ্ট করে কোন নিয়ম ছিল না। সুতরাং, সিদ্ধান্ত নেওয়া হয়েছে যে সরকার ওটিটি সংস্থাগুলির জন্য প্রগতিশীল প্রাতিষ্ঠানিক ব্যবস্থাপনা নিয়ে আসবে এবং এ ক্ষেত্রে স্ব-নিয়ন্ত্রণের চিন্তা ভাবনা গড়ে তোলা হবে । অনেক ওটিটি প্ল্যাটফর্ম এই নিয়মকে স্বাগত জানানোয় মন্ত্রী তার প্রশংসা করেন।
এই বিধিনিয়ম সম্পর্কে ওটিটি শিল্পের প্রতিনিধিদের অবহিত করে মন্ত্রী বলেন, তাদের কেবল তথ্য প্রকাশ করতে হবে, মন্ত্রকে নাম নথিভুক্ত করার প্রয়োজন নেই। মন্ত্রী আরও জানান, খুব শীঘ্রই এর জন্য একটি ফর্ম প্রস্তুত করা হবে। তিনি বলেন এই বিধিতে কোনও ধরণের সেন্সরশিপের পরিবর্তে বিষয়বস্তুর নিজের শ্রেণীবদ্ধকরণের উপর জোর দেওয়া হয়েছে। কেন্দ্রীয় মন্ত্রী আশাপ্রকাশ করেন যে অদূর ভবিষ্যতে ওটিটি প্ল্যাটফর্মগুলি একটি কার্যকর অভিযোগ-নিষ্পত্তি ব্যবস্থাপনা তৈরি করবে।
গুজবে কান না দেওয়ার পরামর্শ দিয়ে মন্ত্রী স্পষ্ট জানান যে স্ব-নিয়ন্ত্রক সংস্থায় সরকারের পক্ষ থেকে কোনও সদস্য নিয়োগ করা হবে না।
বিধির আওতায় সরকারের ক্ষমতা বিষয়ে বক্তব্য রাখতে গিয়ে মন্ত্রী আরো জানান স্ব-নিয়ন্ত্রক পর্যায়ে অমীমাংসিত রয়ে গেছে এমন অভিযোগগুলি খতিয়ে দেখার জন্য সরকার আন্তঃ বিভাগীয় কমিটি গঠন করবে।
ওটিটি শিল্পের প্রতিনিধিরা এই নিয়মকে স্বাগত জানান এবং তাদের উদ্বেগ দূর করার জন্য মন্ত্রীকে ধন্যবাদ জানান। পরিশেষে মন্ত্রী আরো জানান এই শিল্পের প্রতিনিধিদের কোন প্রশ্ন অথবা ব্যাখ্যা জানতে চাওয়ার থাকলে মন্ত্রকের দরজা তাদের জন্য সর্বদা উন্মুক্ত রয়েছে ।